b'\n_START_ARTICLE_\nAlbinas Jonas Marcinkevi\xc4\x8dius\n_START_PARAGRAPH_\nAlbinas Jonas Marcinkevi\xc4\x8dius (g. 1935 m. kovo 12 d. Baukuose, \xc5\xa0eduvos vals\xc4\x8dius) \xe2\x80\x93 Lietuvos in\xc5\xbeinierius, habilituotas technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1959 m. baig\xc4\x97 Kauno politechnikos institut\xc4\x85. 1988 m. technikos moksl\xc5\xb3 daktaras._NEWLINE_1959\xe2\x80\x931962 m. dirbo Vilniaus skai\xc4\x8diavimo ma\xc5\xa1in\xc5\xb3 gamyklos Specialiajame konstravimo biure, 1962\xe2\x80\x931964 m. LTSR liaudies \xc5\xabkio tarybos Projektavimo konstravimo biuro vyriausiasis projekto konstruktorius. 1964\xe2\x80\x931981 m. S\xc4\x85junginio mikroschem\xc5\xb3 konstravimo biuro KB-6 laboratorijos ved\xc4\x97jas. 1981 m. baig\xc4\x97 Maskvos elektronikos technikos instituto Mikroelektronikos kvalifikacijos k\xc4\x97limo fakultet\xc4\x85. 1981\xe2\x80\x931992 m. Mokslo tyrim\xc5\xb3 instituto \xe2\x80\x9eVenta\xe2\x80\x9c Mikroschem\xc5\xb3 projektavimo skyriaus vir\xc5\xa1ininkas, vyr. konstruktorius. Nuo 1992 m. Vilniaus Gedimino technikos universiteto d\xc4\x97stytojas, 1996\xe2\x80\x932000 m. Radijo aparat\xc5\xabros katedros ved\xc4\x97jas; nuo 1994 m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausios mokslini\xc5\xb3 tyrim\xc5\xb3 kryptys: integrini\xc5\xb3 grandyn\xc5\xb3 projektavimas, integrini\xc5\xb3 grandyn\xc5\xb3 technologijos procesai, analogin\xc4\x97s informacijos keitikliai. Suprojektavo auk\xc5\xa1tojo da\xc5\xbenio integrini\xc5\xb3 informacijos keitikli\xc5\xb3, kurie gaminti serijiniu b\xc5\xabdu. Paskelb\xc4\x97 daugiau kaip 100 mokslini\xc5\xb3 straipsni\xc5\xb3. 4 i\xc5\xa1radim\xc5\xb3 autorius.'